tomron87/hebrew-wikipedia-sentences-corpus huggingface dataset:
בסדרה, פילגשו של דה מדיצ'י מתוארת שהיא נכנסת להריון לאחר שקיימה עמו יחסים לילה אחד, חודשים ספורים קודם לכן.
במציאות בנם של הזוג הוכר באופן חוקי ונהפך לימים לאפיפיור קלמנס השביעי בשנת 1523.
שני בניו של לורנצו דה מדיצ'י נולדו בשנת 1475 אך בסדרה לו ולאשתו אין כלל בנים, רק בנות והזוג מנסה להביא בן לעולם.
בנו הבכור פיירו דה מדיצ'י המכונה "פיירו חסר המזל" ירש את מקומו בפירנצה, אך בנו השני יהפוך לאפיפיור לאו העשירי בשנת 1513.
בשנת 1469 ארגן לורנצו דה מדיצ'י טורניר לכבודה של לוקריציה דונאטי אשתו של ניקולו ארדינגלי.
עם זאת מערכת היחסים בין לורנצו ללוקריציה הייתה אפלטונית: לורנצו הקדיש לה שירים אך לא היה ביניהם קשר מיני.
במציאות, אנדראה דל ורוקיו, מורו של דה וינצ'י, היה האמן שהוזמן לצייר את דיוקנה של לוקריציה דונאטי עבור לורנצו אך בסדרה מתואר זה דה וינצ'י כמי שהוזמן לצייר את דיוקנה של לוקריציה.
הדמות וחברו הטוב של דה וינצ'י, ניקו, שככל הנראה היה ניקולו מקיאוולי, נולד למעשה ב-3 במאי 1469. במציאות הוא היה אמור להיות רק בן 7–9 שנים לפי ציר הזמן של הסדרה.
גילו של ניקו לא נגלה לצופים במהלך הסדרה ודמויות אחרות מכנות אותו "ניקו הצעיר", אך השחקן המגלם את דמותו, ארוס ולאהוס, הוא בן 18.
רשומות בית המשפט בפירנצה משנת 1476 מלמדות על כך שדה וינצ'י ושלושה גברים צעירים אחרים נשפטו בגין מעשי סדום וזוכו מאשמה.
בסדרה, דה וינצ'י נשפט לבדו על המעשה שיוחס לו.
דה וינצ'י גדל בבית אימו עד גיל 5 ומשם עבר לבית אביו.
במציאות, דה וינצ'י לא הוכר ונחשב ל"ממזר".
דה וינצ'י לא הופיע ברשומות ההיסטוריות רק שנתיים לאחר משפטו.
בסדרה, דה וינצ'י מנסה להפליג לדרום אמריקה שאליה התוודע ב"ספר העלים".
בזמן שבציר הזמן של הסדרה מתואר מסעו של דה וינצ'י כ-14 שנים לפני מסעו הראשון של כריסטופר קולומבוס ו-23 שנים לפני גילוי ברזיל, ישנם סיפורי מסעות שקדמו למסעותיו של קולומבוס, כמו זה של ז'ואאו קורטה-ריאל.
המסע הראשון מאיי כף ורדה לברזיל ארך 31 ימים, אך ניתן לעשות את המסע הזה בזמן קצר יותר, ולכן, תאורטית, קרוולה פורטוגזית הייתה יכולה לעשות מסע ימי שכזה כפי שהוא תואר.
על אף שקיימות עדויות היסטוריות מועטות הנוגעות למיניותו של דה וינצ'י והעדפותיו, האמונה הרווחת כי הוא היה בעיקר אם לא רק נמשך מינית לגברים.
גויר הבחין בפרט זה לפני עלייתה לאוויר של הסדרה ואמר שהסדרה "לא נרתעת" מהתעסקות בנושא.
כוכב הסדרה, השחקן טום ריילי ציטט "ספקולציות" על מיניותו של דה וינצ'י ואמר: "בגלל שקיימות ספקולציות בנושא, זה בהחלט משהו שיש לכבד אותו".
עם זאת דה וינצ'י מצטייר כאחד שמתהולל עם נשים בפרק הבכורה.
התעניינותו המינית האפשרית בגברים של דה וינצ'י מוצגת רק בפרקה החמישי של הסדרה שבו הוא נשפט, על לא עוול בכפו, בגין מעשי סדום שלכאורה ביצע.
בסצנה עם ג'קופו סאלטרלי שבה התגלה שזה היה מעורב במגע מיני עמו, דה וינצ'י מתאר את מעורבותו המינית עם גברים כ-"סקרנות" ואת "ניסויים" ומכריז: "אף אחד לא יגדיר אותי".
בריאיון לאתר האינטרנט הלהט"בי TheBacklot.com, הביע ריילי את תקוותו שתפיסתה של הסדרה לגבי מיניותו של דה וינצ'י תענה על כל החששות שיש בנושא בצורה מכובדת להשערות שעלו במהלך ההיסטוריה ובאותו זמן להכיר בזעם של גולשים רבים שמרגישים שנטיותיו מוצגות לרוב כהטרוסקסואליות.
גולשים באתר הגיבו בזעם ותיארו את מה שעשו בסדרה עם דמותו של דה וינצ'י כ"שטיפה סטרייטית" של דמות היסטורית, מה שאילץ את ריילי לפרסם התנצלות על כל רושם שהתקבל שזה מזלזל בכעסם של הגולשים על הנושא.
הסדרה זכתה לביקורות חיוביות מצד האתר Metacritic וקיבלה ציון של 62% בהתבסס על 27 ביקורות המצביעות על ביקורת "חיובית באופן כללי".
הסדרה קיבלה שלוש מועמדויות לפרס אמי על "עיצוב הכתוביות הטוב ביותר", "מוזיקת הנושא הטובה ביותר" ו"האפקטים החזותיים הטובים ביותר".
מטרת ההסוואה הצבאית היא הקטנת החתימה של הכוח או הכלי הצבאי, כאשר "חתימה" מוגדרת כעוצמת כלל התפוקות והפליטות של הכלי או הכוח הצבאי שמעידים על נוכחותם.
חתימה ויזואלית Visual Signature – מראה הכלי או הכוח בספקטרום האור הנראה, גלוי לעייני תצפיות שונות ובהן כוחות סיור, צילום אווירי ולווייני ריגול.
הקטנת החתימה הוויזואלית היא ההסוואה הצבאית הקלאסית.
חתימה תרמית Thermal Signature – חום שמפיק ופולט הכלי או הכוח הצבאי.
ניתן לגלותו לרוב בגלאי תת-אדום ואמצעי תצפית תרמיים.
חתימה אקוסטית Acoustic Signature – קול שמפיק הכלי או הכוח הצבאי.
חתימת קרינה Radiation Signature – קרינה שפולט הכלי, כגון גלי רדיו או גלי מכ"ם, אך גם צייני לייזר.
באמצעות איכון הקרינה או הלייזר שפולט הכלי ניתן לאתרו ולאכן את מיקומו.
אלמנט זה בולט במיוחד במערכות הגנה אווירית מונחות-מכ"ם, בהם מכ"מים ומטרות קורנות נחשבים לפגיעים במיוחד ומהווים יעד ראשון להשמדה בידי מטוסי הקרב והתקיפה של הכוח התוקף, שכן השמדת מערכות המכ"ם "מעוורת" את מערך ההגנה האווירית של האויב.
חתימת מכ"ם Radar Signature – כיצד וכמה הכלי נגלה לעייני המכ"ם, כלומר: כיצד הוא מחזיר קרינת מכ"ם שמשגר האויב במטרה לגלות עצמים.
מאחר שלמכ"ם טווח פעולה גדול מאוד, נעשים מאמצים רבים להקטנת חתימת המכ"ם של כלים צבאיים, ובמיוחד מטוסי קרב.
התחום של הקטנת חתימת מכ"ם נקרא חמקנות.
בנוסף להקטנת החתימת השונות, יש עוד היבטים בהסוואה הצבאית:
ספקטרום ההסוואה: הסוואה צבאית שואפת להסוות את החיל או הכלי באופן מלא בכל אופני הזיהוי, בהם ראייה, ריח, צליל, מכ"ם, תת-אדום וכל אמצעי אחר לזיהוי הכוח הצבאי.
החשיבות של הראייה כחוש הבולט ביותר, הן בתצפית מרחוק והן בתנאי קרב, לצד מגבלות טכנולוגיות, כלכליות ולוגיסטיות הובילו את מעצבי ומתכנני אמצעי ההסוואה לדגש על הסוואה ויזואלית.
ישנם מספר אמצעי הסוואה שפותחו (בעיקר בשנים האחרונות) אשר עונים על מספר אופני זיהוי, כגון כיסוי רק"ם הפועל להסוותו מתת-אדום ועיצוב מתוחכם אשר מקטין את חתימת המכ"ם שלהן .
צבע וצורה: כאמור הסוואה ויזואלית היא ללא ספק אופן ההסוואה הצבאית הנפוצה ביותר, כאשר המרכיבים החשובים בה ואשר מאפיינים את רוב צורות הסוואה זו הם צבע וצורה.
הרוב הגדול של סכמות ההסוואה ופתרונות הסוואה אחרים שואפים להציג גוני צבע המתאימים לסביבה הטבעית, בנוסף לכך ההסוואה שואפת לשבור את צורת החייל, הכלי או הציוד הצבאי - זאת באמצעות דפוסים המדמים אפקטים של אור וצל, אלמנטים טבעיים או הידמות לאובייקט אחר.
דוגמה טובה לאפקטים של שבירת צורה היא השימוש הנרחב בכתמי צבע כהים בסכמות הסוואה, אלו מדמים הצללה ומעניקים תחושה של עומק ובכך יוצרים אפקט של שיחים או אבנים.
תנועה: כאשר עצם אינו בתנועה קל יותר להסוות אותו וניתן לעשות שימוש בדפוסי הסוואה מתוחכמים הרבה יותר, עם זאת רוב הכוחות בשדה הקרב נמצאים בתנועה לפחות מרגע פתיחה באש מה שמייצר אתגר רב למעצבי ההסוואה.
חיילים במארב וצלפים המצויים בחוסר תנועה יכולים לעשות שימוש ברשתות הסוואה, חליפות הסוואה, מתקני הסוואה (כגון סלע או עץ דמה) ובצמחייה המקומית בניסיון להשתלב.
כלי רכב ומטוסים עושים שימוש באמצעים דומים (בעיקר רשתות הסוואה) כשהם לא בתנועה.
אך אמצעים אלו מגבילים מאוד את התנועה והלחימה ולרוב אינם אפשריים כלל, בנוסף יתרון האמצעי במצב סטטי הופך לחסרון בתנועה, כגון שימוש בצמחייה אשר בתנועה פועלת להגדיל את החתימה הוויזואלית של הכלי או החייל וכמעט אינה תורמת להסוואתו.
ריבוי שטחי לחימה: בעיה נוספת העומדת בפני מפתחי הסוואה צבאית, היא ריבוי שטחי הלחימה בהן צפוי החייל או הכלי לפעול - לעיתים אף במסגרת אותה פעולה - כגון מעבר משטח מיוער לשדה פתוח, מחוף לאזור עירוני, או מאזור סלעי לאזור מושלג.
כדי להתמודד עם בעיה זו, צבאות רבים מספקים לחיילים שלהם לפחות שני סוגי מדי הסוואה (לרוב סכמה מדברית וסכמה לחורש), בצבאות מסוימים ישנם מספר רב של סכמות הסוואה המתאימות לא רק לאזורי אקלים שונים אלא אף לעונות השנה (כגון שוודיה, רוסיה וסין).
בצה"ל נהוגות רשתות הסוואה בצבעי מדבר לצד צבעי חורש, בנוסף לכך האלפיניסטים (יחידה מיוחדת ללוחמה הררית בחורף) לובשים מדים וכיסויים בצבע לבן.
קיימת כיום מגמה לפיתוח סכמות הסוואה רב-אקלימיות או רב-אזוריות, דוגמה לסכמה כזו שהוכנסה לאחרונה במדי הצבא הבריטי היא ה-MTP (סכמה רב-אזורית) וסכמת ה-OCP (סכמת הסוואה מבצעית) הדומה שנמצאת בתהליכי קליטה בתור מדי השירות בארצות הברית.
לפני פיתוח סכמת ה-OCP, במשך כעשור מדי השירות הרשמיים בארצות הברית עשו שימוש בסכמה הדיגיטלית UCP (סכמת הסוואה אוניברסלית), סכמה ששאפה לשמש הסוואה בכלל אזורי הפעילות עם גוון אפור נטרלי יחסית - אך בדיקות שנערכו במהלך השנים הראו שהסכמה אינה מעניקה הסוואה רב-אזורית ולכן נבחר ה-OCP להחליפו.
אֶתְגָ"ר בַּצֶצֶ"ת עַרְפָּ"ד מְקַרְטֵ"עַ בָּאֹ"ר הם ראשי התיבות של: אור, תנועה, גוון, רעש, ברק, צל, צורה, תוואי לוואי, עקבות, ריח, פרט נוף בודד, דיבור, מעטפת, קשר, רוח, טרמי (חום), עשן, בעיות סביבה, אבק, רשף.
אלו הם ראשי התיבות המקובלים בצה"ל של כלל גורמי הגילוי.
אלו הגורמים המאפשרים זיהוי של כח, בין של אויב ובין של הכח.
על כן יש להימנע מליצור אותם, ולשים לב שעל אף השתדלות ההסוואה של כח או מארב, יש לקחת אותם או את חלקם בחשבון בהתאם לנסיבות.
עם תחילת השימוש ברובים מחורקי-קנה במהלך המאה ה-18, החלו לראשונה להופיע לוחמים בשדה הקרב במדים ירוקים מתוך מחשבה שהם יטמעו באופן מוצלח יותר בסביבה, שכן הם לחמו בקבוצות קטנות בנפרד מכוחות הרגלים העיקריים.
החל משנות ה-60 של המאה ה-19 החל הצבא הבריטי בהדרגה לאמץ מדים וציוד בצבע חאקי, תהליך שהואץ במהלך מלחמת הבורים ובתחילת המאה ה-20 רוב הצבאות המערביים הכירו בחשיבות מדים תואמים לסביבה ואימצו באופן זה או אחר מדי חאקי.
במהלך מלחמת העולם הראשונה החל למעשה שימוש נרחב בשיטות הסוואה שונות ומתוחכמות יותר, בעיקר בחזית המערבית היכן שהלחימה הסטטית הובילה לשימוש בכלי נשק מתקדמים והגברה של האיומים בשדה הקרב.
במהלך המלחמה עוצבו עמדות תצפית וירי כך שהן השתלבו בשטח, כך לדוגמה הוקמו עמדות לצלפים באמצע שטח ההפקר בצורת גזע עץ.
הצבא הגרמני אימץ דפוסי צבעי הסוואה לשימוש על קסדות החיילים, מה שהפך בחודשי המלחמה האחרונים לנפוץ בקרב יחידות גרמניות רבות בשלל דפוסי הסוואה שונים.
במלחמת העולם השנייה השימוש במדי הסוואה לצד ציוד הסוואה הפך לנפוץ מאוד כמעט בכל הצבאות הלוחמים.
הכוחות המזוינים של ארצות הברית אימצו מדי הסוואה בדפוס "עור צפרדע" ששימשו בעיקר את לוחמי המארינס.
הצבא הבריטי אימץ את "מעיל דניסון" ששימש בעיקר את הכוחות המוצנחים והכוחות המיוחדים.
האיטלקים פיתחו ב-1929 את סכמת "טלו מימטיקו" (בד הסוואה) ששימש במהלך המלחמה בעיקר את הכוחות המוצנחים ובהמשך שימש גם יחידות וואפן אס אס גרמניות.
גרמניה הנאצית השקיעה מאמצים רבים בפיתוח דפוסי הסוואה לחייליה בשנים שקדמו למלחמה, במהלך המלחמה יחידות רבות עשו שימוש בשלל סכמות הסוואה הן במדי החיילים והן בגלימות ובדי הסוואה.
בשנים שלאחר מלחמת העולם השנייה הייתה דעיכה מסוימת בשימוש במדי הסוואה, רוב מדי השירות כללו צבע אחיד - חאקי או ירוק-זית.
באופן הדרגתי במהלך שנות ה-60 וה-70 החלו רוב צבאות העולם לעשות שימוש נרחב הרבה יותר במדי הסוואה כמדי שירות סדירים, כך שהחל משנות ה-80 מדי הסוואה היו למדים הבסיסיים של רוב צבאות העולם.
במהלך שנות המלחמה הקרה התפתחו מאות סכמות הסוואה בעלי אופי שונה, החל מסכמת "גשם" הירוקה/חומה של גרמניה המזרחית, סכמת "פלקטרן" של גרמניה המערבית (התפתחות של הסכמות הנפוצות במדי גרמניה הנאצית), "סכמת לטאה" הכתומה/חומה/ירוקה של צרפת, "פס נמר" ו-"סכמת החורש" החומה/ירוקה/שחורה של ארצות הברית וכן הלאה.
כיום רוב צבאות העולם עושים שימוש במדי הסוואה כמדי לחימה ואף מדי שירות יום-יומיים, בעניין זה צה"ל לצד מספר צבאות בודדים יוצאים מהכלל לובשים מדי שירות ולחימה בגוון אחיד (ירוק-זית במקרה של צה"ל).
בשונה מהסוואת חיילים, כלי רכב חשופים במיוחד לתצפית מהאוויר לצד האיומים מהקרקע.
מסיבה זו, ההתמקדות בהסוואת כלי רכב הייתה לרוב סביב שבירת הצורה (לרוב מרובעת) של הכלי על ידי צבע, רשתות הסוואה ושימוש בחלקי צמחייה מקומית על הכלי.
כאשר הכלי אינו נמצא בתנועה או בלחימה, ניתן לפרוס עליו רשת הסוואה אשר שוברת את צורתו המרובעת, יוצרת צבע המשתלב עם הנוף המקומי ומקטינה את הצל של הכלי מה שחשוב במיוחד כנגד תצפית אווירית.
כלי רכב קרביים שנמצאים במארב, או סוללות ארטילריה בפריסת אש יכולים לעשות שימוש ברשתות הסוואה, אך כלי רכב בתנועה ולחימה כאמור מוגבלים הרבה יותר.
מלבד פתרונות הסוואה חיצוניים שניתן להוסיף לכלי רכב, החל ממלחמת העולם הראשונה נעשה שימוש נרחב בצביעת כלי רכב צבאיים בסכמות וצבעי הסוואה בהתאם לאזור השירות.
בדומה למדי השירות הבסיסיים של חיילים שמתאימים לנוף המקומי (כגון מדי חאקי ומדי ירוק זית), כלי רכב צבועים באופן בסיסי בצבע אחיד התואם את אזור השירות (גוני ירוק לאזור טרופי, לבן לאזורים מושלגים וגוני צהוב למדבר).
באופן נקודתי במהלך מלחמת העולם הראשונה, באופן נרחב במהלך מלחמת העולם השנייה ובאופן פחות נרחב לאחר מכן, נעשה שימוש גם בסכמות הסוואה מתוחכמות יותר על כלי רכב (בעיקר רק"ם וטנקים).
סכמות ההסוואה דומות רעיונית לסכמות ההסוואה המשמשים חיילים, ישנם אף מקרים בהם נעשה שימוש באותן סכמות הן במדי החיילים והן בצבעי כלי רכב צבאיים.
במלחמת העולם הראשונה עם הופעת הלחימה האווירית, מטוסי קרב, הפצצה ותצפית נצבעו בשלל צבעים וסכמות הסוואה.
רוב הצבאות פיתחו עשרות סכמות ולעיתים המטוסים נצבעו בצבעים ללא ניסיון להסוותם (כגון צבעי אדום, כחול וצהוב ודפוסי פסים וצורות גאומטריות לאורך המטוס).
במלחמת העולם השנייה סכמות הסוואה למטוסים התפתחו מאוד לכדי דפוסים מתוחכמים הרבה יותר, המגמה העיקרית שהובילה את הסוואת המטוסים הייתה סכמה בגוני הקרקע בחלקו העליון של המטוס וסכמה בגוני השמיים בחלקו התחתון - כך שהמטוס יהיה בגוני הסוואה אל מול הרקע שלו כתלות בנקודת המבט של הצופה.
מגמה זו המשיכה לאורך המאה ה-20 ונפוצה מאוד גם כיום.
בדומה לכלי רכב, כאשר המטוס על הקרקע נעשים מאמצים רבים להסוות אותו תוך שימוש באמצעים סטטיים כגון רשתות הסוואה - זאת במטרה להגן על מטוסים כשהם פגיעים על הקרקע ולמנוע מהאויב יכולת תצפית ומודיעין על אופי וגודל הכוח.
מאז שנות ה-50 של המאה ה-20 נעשה שימוש בעיצוב מטוסים בטכנולוגיה חמקנית, אשר מסווה אותם מפני מכ"ם ותת-אדום כך לדוגמה הF-117 נייטהוק או הF-35 לייטנינג II שפותחו בארצות הברית, או הסוחוי T-50 שפותח ברוסיה.
הסוואה ימית הייתה חסרת חשיבות לפני המאה ה-20, שכן טווחי הלחימה בין כלי שיט היו קרובים מאוד.
עם תחילת המאה ה-20 והגדלת טווחי האש של אוניות המלחמה, החל להעשות שימוש בסכמות צביעה שונות שנועדו לגרום לכלי השיט להשתלב בצבעי הים, השמים או ערפל - לרוב גוני אפור וכחול-אפור.
לקראת סוף מלחמת העולם הראשונה פיתח הצי המלכותי הבריטי סכמת הסוואה מהפכנית "סכמת סנוור".
הדפוס כלל לרוב שני צבעים מנוגדים שנצבעו על גוף כלי השיט בצורות גאומטריות משלימות ובדפוסים משתנים.
הרעיון מאחורי סכמת הסנוור היה לא להסוות את כלי השיט, שכן קשה מאוד להסוות כלי שיט בים הפתוח, אלא לבלבל את התצפית ויכולת הטיווח של האויב.
בתאוריה קשה מאוד לאמוד את המהירות, הכיוון ואף סוג וצורת כלי השיט כאשר הוא צבוע הסכמה הזו.
סכמת הסנוור הייתה נפוצה בעיקר בקרב כלי שיט של בעלות הברית במהלך מלחמת העולם השנייה.
פיתוחים בתחום המכ"ם ביטלו למעשה את היתרון של סכמת הסנוור ובשנים שלאחר המלחמה פסק השימוש בה לטובת צבעי אפור-כחול המשתלבים עם צבעי הים.
כיום ישנם ציים מועטים העושים שימוש בדפוסי הסוואה הכוללים יותר מצבע אחד, בהם הציים של שוודיה, פולין, רוסיה, סין, אינדונזיה, נורווגיה וארצות הברית - כולם כוללים סכמות של בין שניים לשלושה צבעים בצורות גאומטריות או מעוגלות גדולות.
שנות ה-60 עד שנות האלפיים
הסודות של אברמור היא סדרה מקורית של ערוץ דיסני הממלכה המאוחדת, המשודרת החל מה-10 באוקטובר 2014 בממלכה המאוחדת, החל מה-17 באוקטובר 2014 בארצות הברית, והחל מה-26 בינואר 2015 בישראל.
פרקי הפיילוט הסתיימו בארצות הברית ב-24 באוקטובר 2014, בממלכה המאוחדת ב-31 באוקטובר 2014 ובישראל ב-16 בפברואר 2015.
העונה הראשונה שודרה בממלכה המאוחדת החל מה-9 בנובמבר 2015 עד ל-28 במרץ 2016. בישראל, עונה זו שודרה החל מה-7 באפריל 2016 עד ל-8 בספטמבר 2016.
ב-8 באפריל 2016, הסדרה חודשה לעונה שנייה שתכלול 12 פרקים.
העונה עלתה לשידור בממלכה המאוחדת ב-8 במאי 2017, והסתיימה ב-24 ביולי 2017. בישראל העונה עלתה ב-23 בנובמבר 2017 והסתיימה ב-8 בפברואר 2018.
טרה קרוסלי, נערה אמריקאית, עוברת לגור עם אמא שלה, סופרת מפורסמת, ועם משפחתה החורגת החדשה, בכפר אנגלי מפחיד.
טרה מגלה שם שטיח קיר קסום המנבא את העתיד.
ה"אברינים" הרשעים הם אלו שמטפלים בשטיח הקיר והם נחושים להיפטר מהגיבורה שלנו וממשפחתה בכל מחיר.
טארה ביילי קרוסלי (נעמי סקווירה) - טרה היא נערה סקרנית, נועזת ואמיצה, אך גם אימפולסיבית, והיא נוטה לבטוח באינסטינקטים שלה.
היא סופרת מוכשרת בעלת דמיון עשיר מה שמוביל אותה, לעיתים רבות, להרפתקאות חדשות.
מצאה מכונת כתיבה אשר כל מי שרושם בה דברים, הדברים האלה קורים אך המכונה נהרסת בכך שטארה זרקה אותה לרצפה ושוברת אותה.
מתאהבת בקמרון ונהפכת לבת זוגו אך נאלצת להיפרד בגלל כישוף של המייסדות שהפכו את בלה לפסל אבן והתרופה היחידה היא אהבת אמת.
השתמשה בעזרת הנוצה של אוטו כדי להיראות כמו בלה ולגרום לקמרון להתאהב בבלה ולנשק את הפסל ולהחזירה מפסל אבן.
משקרת למייסדות שקמרון וסורשה התאהבו וסורשה נפרדה מסב, אך עולות עליה ומטילות כישוף על אברמור שאם לא תפריד בין סורשב לסב, אברמור כולה תטבע בביצה.
לאחר מכן מסירה את כישוף המייסדות ומחזירה את אברמוב לקדמותה בכך גם את אוטו, שפתר את החידה ומצא את עצמו בין העולמות.
סבסטיאן "סב" ביילי - (ג'ורג' סיר) - בשונה מאחותו החורגת טרה, סב הוא מעשי ושיטתי.
הוא מאוד אינטליגנטי ואת השכל שלו מלווים גם חזות נאה, שנינות חדה וחוש הומור מפותח ביותר.
מתאהב בסורשה ונהפך לבן זוגה.
נבחר להיות ה"גיבור" שיוקרב לעיר הולופול וממנה לא יחזור, אך המייסדות החזירו אותו ובתמורה טארה תפריד בינו לבין סורשה.
בלה ביילי - (ג'ורג'יה לוק) - אחותו התאומה של סבסטיאן, בלה היא הנערה המורדת הטיפוסית, והאישיות שלה מתנגשת באופן קבוע באישיותה של אחותה החורגת החדשה, טרה.
ג'ייק ביילי קרוסלי - ילד שובב ומורד, החבר הכי טוב של לודו, בנה של קרימזון, בכמה וכמה פרקים רואים אותו ואת לודו עושים שטויות ולאחר מכן לומדים מהן.
בפרק 17 מסופר שהוריו נסעו ללונדון.
קמרון (פיני קסידי) - קמרון הוא שובר הלבבות המקומי של הכפר ומושא העניין של טרה ובלה כאחת, דבר שגורם למתח בין שתי האחיות החדשות.
נהפך לעץ בפרק 3 בעונה הראשונה ע"פ בקשתה של אימו אך חוזר לחיים בזכות האהבה של טארה.
בעל עכביש אשר מחובר אליו בדרך כלשהי, כלומר אם פוגעים בעכביש פוגעים גם בקמרון.
לאחר שטארה מתנהגת אליו בקרירות ברצון לגרום לו להיפרד ממנה ולהפוך להתאהב בבלה במטרה לנשק את פסל האבן שלה ולהחזיר אותה לחיים.
כששמע מבלה שבעצם כל הדברים שהוא דיבר איתה עליהם זו הייתה בעצם טארה ומנסה לנשק אותה אך היא מגיבה לו בשליליות בגלל קללת העץ אך שהיא עכשיו העליונה הקללה לא יכולה להשפיע עליה יותר והיא מתנשקת עם קמרון והם חוזרים להיות זוג.
סורשה דויל (ג'ורדן לפראן) - סורשה בעלת פני המלאך היא בתו של ראש העיר ו"אברינית" בתהליכי חניכה.
מתאהבת בסב אך חוקי אברין אוסרים עליה להיות עם אהבה ונאלצת לצאת מהמעגל.
זאת שגורלה נחרץ על ידי המייסדות.
אחת משלוש המייסדות מנסה להשתלט עליה אך האהבה של סביבסטיאן מגנה עליה.
הבטיחה לסב שתתנשק עם קמרון רק פעם אחת וקיימה זאת אך קמרון וטארה התאמנו בחדר שטיח הקיר וחשב שהם קמרון וסורשה ונפרד מסורשה אך חוזר אליה.
בעל אקסית בשם ולנטינה שהורחקו בעזרת כישוף של האלים אך חוזרת בפרק 13 ובפרק האחרון של העונה הראשונה בגלל שהאהבה של סב נגמרה אך חוזרת לחצי האלים בעקבות כישוף של המייסדות.
בעל נוצה אשר מי שמחזיק אותה חושב על דמות ונהפך אליה.
לייסי ( אינדיה אמרטיפיו ) - נערה מתולתלת בגיל של ג'ייק ולודו אשר מתחרה בהם בכמה וכמה פרקים, אחת מהמייסדות משתלטת עליה וביחד עם אזמרלדה שגם השתלטה עליה מייסדת מנסות ובשליטת המהות של ברידג'ט להשתלט בחזרה על אברמור.
בעלת עכבישה בשם מרי אשר הופכת אותה לבת אדם בפרק 16 כדי שסב יתאהב בה ויסיר את אהבתו מסורשה וכך המייסדת תשתלט עליה, אך הופכת בחזרה לעכבישה.
מטילה ביחד עם אזמרלדה עונש על הכפר בכך שטארה שיקרה לה על זה שסורשה וסב לא נפרדו.
בסוף פרק 19 משתלטת על סורשה המייסדת השלישית ומתאחדת עם אחיותיה וסוגרות את שערי האלים.
לודו ( אלכס סטארק ) - ילד שמנמן ונמוך, בעל אמא בשם קרימזון אשר רואים אותה בכמה מפרקי הפיילוט של הסדרה.
אזמרלדה ( שרון מורגן ) - יושבת ראש אגודת האבירניות, מתעבת את משפחת קרוסלי ובמיוחד את טארה.
משתלטת עליה אחת משלוש המייסדות וביחד עם לייסי שגם עליה השתלטה מייסדת ובעזרת המהות של ברידג'ט יעשו הכל בשביל להשתלט בחזרה על אברמור.
מפלילה את משפחת קרוסלי בכך שמאשימה את סב שגנב את שטיח הקיר, ומשפחת קרוסלי מגורשת למשך 100 שנים מאברמור, אך טארה מוכיחה את חפותה ומשאירה את משפחתה באברמור.
מנסות להפריד בין סב לסורשה שכך אהבתו של סב לא תגן על סורשה מפני מהמייסדת השלישית וכך תשתלט עליה.
סוחטת את טארה בכך שתפריד בין סב לסורשה והיא תחזיר את סב מהעיר הולופול.
חשבו שאם ירחיקו את סב מסורשה אהבתו לא תשפיע עליה יותר אך טעו והאהבה של סורשה אפילו התגברה מהגעגועים אליו.
נותנת למייסדות את המהות שלה בכך שיתנו לה להשתלט על אברמור אך בוגדות בה ושולטות בה בעזרת מהותה כדי שתעזור להן בתוכנית להשתלט בחזרה על אברמור.
בסוף פרק 19 הוסרה שליטתם של המייסדות עליה ומקבלת את מהותה בחזרה.
אחותה אגתה, שאבדה בביצה תושבי הולופול צירפו אותה אליהם, המייסדות הטביעו את עיירת הולופול בקללה לפני אלף שנים חזרה לאברמור כדי להתאחד איתה ומדברות על ימים עברו כדי שתדע שזה לא תכסיס.
חוזרת עם אחותה אגתה להולופול, לגור איתה שם.
צ'סטר דויל ( קלייב רואו ) - איש גדול ושמנמן בעל צבע כהה, ראש העיר ואביה של סורשה אשר מגן עליה מפני סב כי לא רוצה שהוא יהיה בן זוגה, וגם כדי שתהפוך לאחת ממעגל האברין.
הסוד של קריקלי הול הוא עיבוד טלוויזיוני של ג'ו אהירן עבור ה-BBC לרומן באותו שם מאת הסופר הבריטי ג'יימס הרברט.
הסדרה מציגה שתי עלילות במקביל.
קו העלילה הראשי מתרחש ב-2006 ועוקב אחר קורותיהם של בני משפחת קיילי ששכרו את הבית קריקלי הול אחרי שאב המשפחה, גייב קיילי (טום אליס), מקבל חוזה עבודה באזור.
הסיפור השני מוצג בסדרה של פלשבקים על אירועים המתרחשים בשנת 1943. בקריקלי הול חיו אז יתומים שפונו מלונדון בתקופת מלחמת העולם השנייה.
גייב קיילי, אשתו איב וילדיהם לורן קמרון וקלי חיים בלונדון.
באחד הימים הילד קאם נעלם.
אמו נרדמה לכמה שניות כשהוא שיחק במגרש המשחקים והוא פשוט נעלם.
אחד עשר חודשים אחר כך, גייב מציע לאשתו לעבור לחיות בצפון אנגליה, קרוב לחוף המזרחי.
שם הוא מקווה שהשינוי במקום המגורים יביא לאשתו נחמה כלשהי, מכיוון שהיא נאחזת בתקווה שקאם עדיין בחיים.
המיני-סדרה "הסוד של קריקלי הול" שודרה לראשונה בארצות הברית בערוץ BBC America ב-28 באוקטובר 2012 ברצף של שלוש שעות.
בממלכה המאוחדת שודרה הסדרה בערוץ BBC One בהמשכים שבועיים החל מ-18 בנובמבר 2012.
הבית המופיע בתחילת הסדרה הוא בית ברחוב אוקספורד באלטרינצ'ם.
הכפר דאונהאם שבלנקשייר שימש לצילומי הכפר דווילס קליב.
הפאב המקומי "The Assheton Arms" שימש כפאב שבסדרה "ברנבי אין".
הצילומים בכנסייה נערכו בכנסיית דאונהאם סנט לאונרד.
הבית קריקרלי הול צולם בבאודן הול בצ'אפל-אן-לה-פרית' שבדרבישייר.
סצנות המלחמה צולמו ברחוב הסקיסון, רחוב פוקנר וכיכר פוקנר בליברפול.
הסוואה בתנועה היא הסוואה אשר מספקת מידה מסוימת של הסתרה עבור אובייקט נע.
בעלי חיים רבים רגישים במיוחד לתנועת אובייקטים; לדוגמה, צפרדעים מסוגלים לזהות בקלות כתמים כהים וקטנים הנעים במהירות לידם אך מתעלמים מחפצים נייחים.
הסוואה על בסיס צבעים ודפוסים יכולה לעזור לאובייקט להישאר סמוי גם בתנועה, לפחות בצורה יעילה יותר מאובייקט שאינו מוסווה אך יעילותה קטנה ככל שהתוקף מתקרב למטרה.
לצורך הסוואה גם בזמן התקרבות קיימות מספר אסטרטגיות.
אסטרטגיה אחת היא למזער את התנועה בפועל, כאשר טורפים כגון נמרים עוקבים אחרי הטרף הם זזים לאט מאוד ובחשאי.
אסטרטגיה זו מונעת את הצורך להשתמש בהסוואת תנועת.
חיקוי זרימה אופטית של הרקע
חיות מסוימות, בעיקר מעופפות, מחקות את הזרימה האופטית של הרקע.
כלומר הן נעות בהתאם למהירות ולדפוס התעופה של אובייקט המטרה ויוצרות את האשליה שהן אינן נעות כלל או נעות לכיוון אחר.
בשיטה זו התוקף אינו פונה ישירות לכיוון הקורבן כמו במרדף קלאסי של ניווט יחסי.
הסוואה על ידי תנועה (התנדנדות)
אחת השיטות לנוע מבלי להתגלות היא על ידי שימוש בדפוסי תנועה הנראים טבעיים ומשתלבים עם הסביבה.
העיקרית שבהם היא הליכה מתנדנדת המדמה אובייקט נייח שנע כתוצאה מגורמים חיצוניים.
למשל סוסון האצה משתמש בדפוס תנועה המדמה אצה שנעה עם זרמי הים, מקלונאים וחרקים אחרים מתנדנדים קדימה ואחורה בזמן ההליכה כאשר הם חשים במשב רוח ומשנים את תדירות הנדנוד בהתאם למאפיינים של הרוח והתזוזה שהיא גורמת לחפצים כגון עלים שנעים סביבם.
לעיתים שיטה זו משמשת גם כסוג של תנועת הסוואה לצורך התקרבות לטרף.
הסוד של מיה הוא אתר אינטרנט לילדים בני 7-3 שמטרתו לפתח את יכולתם בעזרת דמויות, משחקים, יצירה, מוזיקה, סרטונים והנאה.
האתר מתמקד בנושאים כמו עברית, אנגלית, חשבון, מוזיקה וסיפורי התנ"ך.
האתר נוסד על ידי חברת מטח בשנת 2006.
בעקבות הצלחת האתר, לאתר נוצר זיכיון בעל משחקי קופסה, אפליקציות, חוברות וסדרת טלוויזיה.
האתר נמצא בחדרה של מיה, שם נמצא חברה מטר, מטר מדבר בצורת ג'ירף.
בחדר יש מספר אפשרויות למשחקי ואתגרי למידה:
סרטונים מסדרת הטלוויזיה המבוססת על האתר הניתנים לצפייה ישירה.
פעילויות לחגים בהתאם לכל חג
אי האותיות בו אפשר ללמוד ולהכיר את אותיות הא'-ב' ויישומים שלהן בחיי היומיום
לימוד אנגלית בעזרת זיגי ודובי
מיה - ילדה סקרנית אשר יוצאת להרפתקאות למידה ופותרת בעיות בעזרת חשבון.
מטר - מטר מדבר בצורת ג'ירף אשר יוצא עם מיה להרפתקאות.
זיזי - יצור סגול אשר מלמד אנגלית.
דובי - בובה של דוב מדבר שמלמדת אנגלית.
סדרת טלוויזיה - הסוד של מיה
החל מה-29 בנובמבר 2009, משודרת בערוץ ניק ג'וניור ישראל סדרת טלוויזיה בשם "הסוד של מיה".
בסדרה מיה ומטר הם צוות בשם "חיש חשבון" ומטרתו לעזור לדמויות שונות שנמצאות בבעיות בעזרת חשבון.
הסדרה מסייעת בלימוד חשבון לילדים.
במאית הדיבוב של הסדרה הייתה ענת ניב, ודיבבו בה יהלי ניב-ושלר, גיא רושיניאק, צביקה פורמן ורועי ניב-ושלר.
לסדרה יש 2 עונות ו-20 פרקים.
הסוד של מיה - לימוד מספרים
אפליקציה המסייעת ללימוד המספרים בעזרת משחקים ודמויות.
האפליקציה מסייעת לגיל הרך בלימוד המספרים.
האפליקציה נוסדה על ידי חברת "מטח" בשיתוף "Apps factory Media".
הסוד של מיה - לספר בעשר אצבעות
אפליקציה המסייעת ללימוד ספירת מספרים בעזרת משחקים, דמויות ופעילויות.
לאפליקציה יש אפשרות להוספת קול של חבר או קרוב משפחה שידבר במקום הדמויות הידועות.
הסוד של פלוריאן הוא ספר ילדים שנכתב על ידי חוה ניסימוב, ומתאר סיפור מנקודת מבט של ילד פולני שמשפחתו מסתירה ילדה יהודייה בביתם.
הספר יצא לאור בשנת 2017 על ידי הוצאת טל מאי ספרי ילדים, ואוייר על ידי מריאנה רסקין.
מסופר על ילד שובב בשם פלוריאן.
לקראת חג המולד, חוזר אביו של פלוריאן בערב עם שק וממנו יוצאת ילדה.
הוריו של פלוריאן לוקחים אותו לשיחה ומסבירים לו שזוהי אווה, בת 5, והיא יהודייה.
הם מסבירים לו שהם הולכים להחביא אותה בביתם תמורת הכסף שאמה משלמת להם ושזהו סוד כמוס ביותר.
לאט לאט פלוריאן מתחבר אל אווה והם משחקים ועוברים ביחד הרפתקאות קטנות בביתם, בעודם מקווים שלא יסתבכו בצרות.
פלוריאן (פורק) - ילד פולני נוצרי שובב שגר עם הוריו ואחיו יורק מגויס לצבא.
עולמו של פלוריאן משתנה לגמרי עם תחילת המלחמה.
אווה - ילדה יהודייה שהוריו של פלוריאן הביאו הביתה כדי להסתירה מפני הנאצים.
אווה היא ילדה תמימה וקצת פחדנית והיא אוהבת לשחק עם פלוריאן.
אמא של פלוריאן - אמא של פלוריאן נמצאת בבית ובחלק מהימים יוצאת למכור מצרכים בשוק.
היא אישה נחמדה והיא אוהבת את פלוריאן ואת אווה.
אבא של פלוריאן - עבודתו לא מוזכרת.
הוא נמצא בעבודה וחוזר רק בערב.
לפעמים כשפלוריאן משתובב יותר מדי הוא מכה אותו בחגורה.
קמילה - הילדה שפלוריאן מאוהב בה.
היא ברחה לכפר של פלוריאן מוורשה משום שסבה הוא יהודי.
הסיפור מבוסס על חייה של הסופרת עצמה, חוה ניסימוב, שהתחבאה אצל איכרה פולנית בילדותה במהלך השואה.
היא התחבאה בבית של מכרה של אחותה של אמא שלה ביחד עם עוד ילדה יהודייה במשך שלוש שנים עד שדודה ודודתה אספו אותה בתום המלחמה.
הביקורות שיבחו את סגנונה הייחודי, הישיר והפיוטי של חוה ניסימוב, ואת כשרונה להציג את עולמם הפנימי של ילדים: הספר מציג חוויות יומיומיות בעת המלחמה ומצייר הזדהות אותנטית עם גיבוריו.
כמו כן, ציינו את נקודת המבט הייחודית של ילד פולני, ואת הצגתו של עולמם האנושי, המורכב והקשה, של חסידי אומות העולם.
הסודות של ג'ואן הוא סרט ריגול דרמה משנת 2018 בבימויו של טרוור נאן, לפי תסריט מאת לינדזי שאפרו.
בסרט מככבים סופי קוקסון, סטיבן קמפבל מור, טום יוז, בן מיילס, נינה סוסניה, טרזה סרבובה וג'ודי דנץ'.
הקרנת הבכורה של הסרט הייתה ב-7 בספטמבר 2018 בפסטיבל הסרטים הבינלאומי בטורונטו.
ב-19 באפריל 2019 יצא הסרט לאקרנים בממלכה המאוחדת בהפצת Lionsgate Films.
סיפורה של מליטה נורווד היווה השראה לסרט.
"הסודות של ג'ואן" מבוסס על הרומן "Red Joan" מאת ג'ני רוני, שנכתב בהשראת חייה של מליטה נורווד.
נורווד עבדה כמזכירה בפרויקט הגרעין של בריטניה, והעבירה סודות אודות מחקר הגרעין לברית המועצות.
החומרים שקיבלו מנורווד האיצו את קצב פיתוח הפצצה הגרעינית של הסובייטים.
קוקסון מגלמת את דמותה של ג'ואן סטנלי הצעירה, הלומדת פיזיקה בקיימברידג'.
היא מתחברת לקומוניסטים בהם חברתה סוניה (טרזה סרבובה), ולאו, צעיר יהודי-גרמני (טום יוז).
סיפורה שמתחיל ב-1938 מסופר בפלאשבקים, אחרי שג'ואן הקשישה נעצרת ונחקרת על ידי המדור המיוחד.
החקירה מגלה שג'ואן לא תמכה בקומוניזם, אלא הייתה מודאגת מנושא ההשמדה ההדדית ורצתה להביא שלום עולמי בתקופה שאחרי המלחמה.
ג'ודי דנץ' – ג'ואן אליזבת סטנלי
סופי קוקסון – ג'ואן אליזבת סטנלי הצעירה
טום יוז – לאו גאליץ'
סטיבן קמפבל מור – מקס
לורנס ספלמן – פטריק אדמס
סטיבן בוקסר – פיטר קירל
פרדי גאמינרה – ויליאם מיטשל
רובין סואנס – קלמנט אטלי
קווין פולר – הבלש פיליפס
סיימון לודרס – קפטן האונייה
קיראן אוונס – הבלש יוז
פיל לנגהורן – שוטר במדים
הסוד של קלס הוא סרט פנטזיה מונפש של סטודיו Cartoon Saloon.
הקרנת הבכורה התקיימה ב-8 בפברואר 2009 בפסטיבל הסרטים הבינלאומי בברלין ה-59. הסרט הופץ בבלגיה ובצרפת ב-11 בפברואר, ובאירלנד – ב-3 במרץ.
הסרט היה מועמד לפרס אוסקר לסרט המונפש הטוב ביותר, אך הפסיד לסרט למעלה.
עלילת הסרט מתרחשת באירלנד במאה ה-9, בעידן פלישות הוויקינגים.
הדמות הראשית היא ברנדן, ילד סקרן ואמיץ שמתגורר במנזר קלס המלוכד שאותו מנהל דודו הקשוח, אבוט קלאך, המועסק בצורה מוחלטת בבניית חומה סביב המנזר לצורך מניעת הפלישה.
הוא שומע את שיחותיהם של נזירים האחרים אודות האח איידן, יוצרו של ספר איונה, ומתעניין במאייר המסתורי ובספר "שהופך חושך לאור" (הספר של קלס הבלתי גמור).
איידן מגיע למנזר קלס בליווי חתולו הלבן, פנגור באן לאחר שמנזר איונה שבו הוא התגורר נהרס במהלך פלישת הוויקינגים.
אחרי שברנדן מאזין לשיחה שהתרחשה בין קלאך לאיידן, הוא נכנס לחדר העתקה ומוצא בו את הספר הבלתי גמור שעליו מגן פנגור באן.
איידן מגיע ומספר לברנדן על אודות הספר.
איידן רואה שברנדן יכול להתאים לו בתור תלמיד ושולח אותו ואת פנגור באן ליער כדי להביא עפצים של עץ אלון לצורך ייצור דיו.
ברנדן נתקל בלהקת זאבים רעבים אך ניצל על ידי הפייה אשלינג, שמתגברת על חששותיה הראשוניים ועוזרת לברנדן אחרי שהוא מגלה לה שבכוונתו לסייע ביצירת הספר.
אחרי היתקלות מסוכנת בקרום קרואך , אל המוות וההרס שממנו אשלינג מפחדת מאוד, ברנדן ואשלינג חוזרים לקצה היער והפייה מבטיחה לילד שהוא יכול לחזור לשם בכל עת.
במנזר ברנדן ננזף על ידי קלאך שאוסר עליו לצאת שוב.
ברנדן ממשיך לעבוד עם איידן.
הוא מגלה לברנדן כי המשך העבודה נמצא בסכנה מפני שעינו של קולומבה, זכוכית מגדלת מיוחדת שנכבשה מידי קרום קרואך, הלכה לאיבוד.
כאשר ברנדן מנסה שוב להגיע למערתו של קרום כדי להשיג את העין השנייה, קלאך נועל אותו בחדרו.
פנגור באן ואשלינג משחררים את ברנדן והוא בורח ללב היער, ואשלינג ההמומה מתחננת שלא יאבק באל האפל, ומזהירה אותו שקרום קרואך יהרוג אותו בדיוק כפי שהרג את אמה ואת שאר בני עמה.
ברנדן טוען שללא העין כתיבת הספר לעולם לא תסתיים.
הוא משכנע את אשלינג לסייע לו להיכנס למערת קרום.
בעת כניסתו למערה הילד ניצל בקושי ממוות.
ברנדן נאבק בקרום לבדו ומצליח לכבוש את העין.
הוא מסנוור את קרום ובכך גורם לאל לטרוף את עצמו, כך שקרום הופך לאורובורוס.
אחרי חזרתו אל הכניסה למערה ברנדן מגלה כי היער מכוסה בפרחים לבנים.
ברנדן חוזר למנזר וממשיך לסייע לאיידן בסתר לשמחתם של נזירי המנזר.
שליח שמגיע מהעולם החיצון מזהיר את קלאך שהוויקינגים מתקרבים.
בהתקף זעם וייאוש קלאך נועל את ברנדן ואת איידן בסקריפטוריום, אך לפני כן קורע מתוך הספר עמוד שאותו יצר ברנדן.
הוויקינגים תוקפים את קלס ושוברים את שער העץ, לאימתו של קלאך.
קלאך נפצע מחץ ולאחר מכן מלהבו של ויקינג בעת הפלישה למנזר.
ברנדן ואיידן שעדיין נעולים בסקריפטוריום שעולה באש, מצליחים להימלט באמצעות עשן ירוק, שנוצר משריפת הדיו שעשוי מעפצים, שגורם לבלבול בקרב התוקפים.
על גרם מדרגות העץ המוביל למגדל המרכזי של המנזר עולים יותר מדי בני כפר מפוחדים והוא נשבר.
ברנדן ואיידן שלא מסוגלים לעזור לקלאך בורחים ליער יחד עם פנגור באן בעת שהוויקינגים פורצים למגדל ותוקפים את הנזירים ואת בני הכפר שמתחבאים בתוכו.
ויקינגים מוצאים את ברנדן ואת איידן בתוך היער ומבצעים עליהם חיפוש כדי למצוא אוצרות.
תוך כדי החיפוש הם תולשים וזורקים את דפי הספר, אך זאבי אשלינג מגיעים ומפחידים את הוויקינגים ובכך גורמים להם להסתלק.
ברגע שברנדן מרים את הדף האחרון הוא לשנייה מוצא את עצמו פנים אל פנים עם זאבה לבנה.
מנזר קלס נשדד ונשרף, רק קומץ אנשים ניצל, וקלאך הפצוע נמצא במצב קריטי, אך שורד.
ברנדן ואיידן יוצאים למסע ברחבי אירלנד וכעבור שנים רבות מסיימים את יצירת הספר.
איידן מוסר את הספר לברנדן ומת, ועכשיו ברנדן הבוגר חוזר למנזר קלס יחד עם פנגור באן.
אשלינג היא זאת שמובילה אותם בצורת זאבה לבנה.
ברנדן פוגש במנזר את קלאך הזקן מוכה רגשות אשמה.
ברנדן מראה לו את הספר של קלס.
הסרט המצויר נגמר במראה של רצף הדפים המאוירים והמונפשים מתוך הספר.
הסרט מבוסס על סיפור יצירת הספר של קלס שהוא כתב יד מאויר בלטינית, שכולל בתוכו את ארבע הבשורות הנוצריות המתייחסות לברית החדשה, הממוקם בדבלין, אירלנד.
הסרט מתבסס בנוסף גם על המיתולוגיה הקלטית.
דוגמאות לכך הן אזכורו של קרום קרואך, אל פגאני שבו האמינו הקלטים לפני הופעת הנצרות, ודמיון מרוחק יותר, כגון הקבלות בין מאבקו המטאפיזי של ברנדן עם קרום קרואך למפגש התת-מימי בין ביאוולף לאמו של גרנדל.
כמה משמות הדמויות בסרט לקוחים מהתרבות האירית.
פיית היער שאותה פוגש ברנדן קרויה על שם סגנון השירה , סגנון אירי מהמאה ה-17 המתאר חיזיון שבו רוחה של אירלנד מופיעה כאישה צעירה ויפה.
כמו כן, שמו של החתול לקוח מהשיר פנגור באן שנכתב על ידי נזיר אירי במאה ה-9 אודות חתול במנזר.
תהליך יצירת הסרט הסוד של קלס החל בשנת 1999, כאשר טום מור וכמה מחבריו קיבלו השראה מסרטו המצויר של ריצ'רד ויליאמס הסנדלר והגנב, מסרטו של דיסני מולאן, מציורי גוסטב קלימט, מאיורי ג'ון באואר ומיצירות הייאו מיאזאקי שביסס את סגנונם הוויזואלי על אומנות מסורתית בהתאם לתרבויות המתוארות בכל אחד מהסרטים.
הם החליטו לעשות משהו דומה לסרטי סטודיו ג'יבלי, אך מבוסס על אומנות אירית.
במאי הסרט טום מור הסביר שהסגנון הוויזואלי נוצר בהשראת האמנות הקלטית ואמנות ימי הביניים, שהיו "שטוחות, בעלות פרספקטיבה מזויפת וגוונים רבים".
אפילו שלב הקלין אפ תוכנן כדי להגיע לאפקט הוויטרז' שבו הקווים החיצוניים הם עבים יותר".
הסודות שהיא שומרת היא סדרת דרמה אוסטרלית מסוגת מותחן פסיכולוגי.
הסדרה שודרה לראשונה ב-22 באפריל 2020 בערוץ Network Ten.
ב-4 באפריל יצאה הסדרה בשירות הזרמת המדיה 10 Play במסגרת שידורי "10 תוכניות ב-10 ימים" בתקופת מגפת הקורונה.
הסדרה בת שישה הפרקים מתרחשת בסידני, והיא עוסקת בשתי נשים שמגיעות מרקע שונה לגמרי, ולשתיהן יש סודות שמורים שיכולים להרוס את כל היקר להן.
את הסדרה כתבו שרה ווקר וג'ונתן גאווין, עיבוד לרומן באותו שם מאת מייקל רובות'ם.
לורה קרמייקל – אגאתה פייפל
ג'סיקה דה גו – מייגן או'שונסי
מייקל דורמן – ג'ק או'שונסי
ראיין קור – סיימון ביצ'ר
מייקל שיסבי – היידן קול
ג'ני באיירד – ריאה באודן
אליזבת אלכסנדר – רני קול
האזם שאמאס – סיירוס הייבן
מנסור נור – ג'רמי קליי
אווה גרינווד – לוסי או'שונסי
באירלנד שודרה הסדרה בערוץ RTÉ One החל מ-9 ביוני 2020, ובשירות הזרמת מדיה RTÉ Player.
בממלכה המאוחדת שודרה הסדרה ברשת ה-BBC.
ביולי 2020 שודרה בערוץ BBC One, וכל הפרקים זמינים בשירות הזרמת המדיה BBC iPlayer.
בישראל שודרה הסדרה ברשת HOT בערוץ HOT3, ובשירות וידאו על פי דרישה HOT VOD.
הסוגר על שם אודי ("הסוגר הכבדי-לבלבי" או "הסוגר על שם גליסון") הוא מסתם שרירי המבקר בבעלי חיים מסוימים, כולל בבני אדם, את
זרם ההפרשות של מערכת העיכול (המרה ומיצי לבלב) דרך האמפולה על שם פאטר (פטמת התריסריון הגדולה) אל החלק השני היורד של התריסריון.
הסוגר נקרא על שמו של הרופא האיטלקי רוג'רו אודי מפרוג'ה שתיאר אותו ואת תפקודו בשנים 1887–1888 בעת היותו סטודנט לרפואה.
הסוגר נרפה על ידי ההורמון כולציסטוקינין באמצעות VIP (הפפטיד הוואזואקטיבי של המעים) .
הסוגר נקרא לפעמים גם על שמו של פרנסיס גליסון, רופא אנגלי שבשנת 1654, מאתיים שנה קודם לכן, שיער את קיומו.
הפעילות המתואמת של מנגנון הסוגר על שם אודי מבוצעת על ידי החלקים האנטומיים הבאים:
השריר המורכב של אמפולת התריסריון על שם פאטר, הכולל:
שרירים מכווצים את בסיס האמפולה
שרירים מכווצים של האמפולה או הסוגר על שם וסטפאל
הסוגר של הצינור המשותף של המרה (הסוגר על שם בוידן)
הסוגר על שם אודי מסייע להעלאת הלחץ בצינור המשותף של המרה.
הטונוס של הסוגר על שם אודי מוגבר מחוץ לזמן העיכול, מה שמגביל את חדירת המרה לתוך התריסריון.
בעת פעילות הקיבה והתריסריון, פועל הסוגר על שם אודי כמשאבה מהירה ומספק זרם מתמשך של מרה למשך שניות אחדות ועד דקה.
בשלב המנוחה ממשיכה הזרמה של מרה לתריסריון אבל לעיתים מזדמנות, למשל כ-18 טיפות בדקה.
למעשה פועל הסוגר כמעט רוב הזמן תוך תנועות איטיות, כאילו סוחט את המרה ומחדיר אותה לתריסריון כמו באמצעות משאבה איטית.
המנומטריה של הסוגר על שם אודי
השיטה המספקת את המידע החשוב ביותר לגבי תפקוד הסוגר היא המנומטריה.
משתמשים בקתטר המוחדר דרך דואודנוסקופ.
הקצה השני של הקתטר מחובר למכשיר לרישום ולניתוח הנתונים.
הטכנולוגיית המכשירים דומה לזו של המנומטריה האנטרו-דואודנלית.
הממצאים המנומטריים מצביעים על הטונוס של הסוגר על שם אודי (הלחץ הבסיסי שלו) ועל הפרמטרים של התנועתיות שלו (אמפליטודה, תדירות, משך ההתכווצות של הסוגר וכיוון התפזרות הגלים הפריסטלטיים) .
באופן זה ניתן להעריך בדיוק את מצב הסוגר, ולהבחין היצרות (סטנוזה) ודיסקינזיה שלו.
אצל בריאים הלחץ הבסיסי של הסוגר על שם אודי הוא בין 10–40 מ"מ Hg.
אם עולה מעל 40 מ"מ מלשב לפתולוגי.
חומרים אופיאטים יכולים לגרום לכיווצים של הסוגר על שם אודי ובדרך זו לעלייה ברמות העמילז בנסיוב.
ההפרעות בעיקריות בתפקוד הסוגר על שם אודי יכולים להתבטא על ידי:
דיספונקציה המערכת המרה - כשמיצים מן התריסריון מוחדרים בחזרה אל דרכי המרה.
מתארים שלוש קטגוריות של הפרעה בתפקוד של הסוגר
הקטגוריה I ו II - עם ממצאים ברורים לדיספונקציה של הסוגר, למשל עם ממצאים פתולוגיים בבדיקות דם או בבדיקת אולטרסאונד - מראה של צינור מרה מורחב.
הקטגוריה III - בה אין ממצאים חד משמעיים בבדיקות דם ובבדיקת אולטרסאונד והעדות היחידה להפרעה היא הכאב בבטן.
דיספונקציה III קשה מאוד לאבחון .
מחקרים חדשים הביאו להשערה שתסמינים אלה אינם נגרמים על ידי כיווץ של הסוגר על שם אודי ואינם מגיבים לטיפול דרך כולאנגיופנקריאטוגרפיה רטרוגרדית אנדוסקופית ERCP ולספינקטרקטומיה.
חולים שעברו כריתת כיס המרה נוטים יותר לפתח דיספונקציה של הסוגר על שם אודי, המכונה תכופות במקרה זה "תסמונת בתר-כריתת כיס המרה" או "פוסט-כולציסטקטומיה".
ההפרעה נפגשת יותר גם נשים בגיל הביניים.
אצל כמה יונקים (לרבות עכברים, שרקנים, כלבים ואופוסום השריר החלק מסביב לאמפולת פאטר אינו יוצר סוגר.
התיאור בא אחרי מחקר מקיף בפיזיולוגיית הכלבים ובדיקות היסטולוגיות מפורטות אצל בני אדם ומינים אחרים.
הסודות של איסטאון היא מיני-סדרת דרמת פשע אמריקאית, שנוצרה על ידי היוצר בראד אינגלסבי.
המיני-סדרה עלתה לשידור ב-18 באפריל 2021 ברשת "HBO".
בישראל, הסדרה שודרה ב-yes, בסלקום tv, וב-HOT.
עם זאת, מר גם לא הצליחה לפתור במשך שנה שלמה את פרשת היעלמותה של נערה מקומית אחרת, מה שהוביל לפקפוקם של רבים מבני הקהילה בכישורי הבילוש שלה.
תוך כדי החקירה, מר מתחילה לגלות צד אפל בעיירה שהכירה, בו טרגדיות מהעבר ממשיכות להשפיע על חייהם של התושבים.
קייט וינסלט – מר שיהאן, בלשית שמנסה להתמודד עם חייה המתפוררים
ג'וליאן ניקולסון – לורי רוס
ג'ין סמארט – הלן, אמה של מר
אנגאורי רייס – שיבון שיהאן, בתה של מר.
אוון פיטרס – קולין זייבל, בלש צעיר שמצוות לעבודה על החקירה עם מר.
גאי פירס – ריצ'רד ראיין
ג'ק מולהרן – דילן הנשה
קיילי ספאני – ארין מקמנמין, הנערה שאת הירצחה חוקרים מר וקולין.
דייוויד דנמן – פרנק שיהאן, גרושה של מר.
פיליס סומרוויל – בטי קרול
דרו שיד – ג'ף גאבהארט
ג'ון דאגלס תומפסון – פקד קרטר
פטריק מורני – קני מקמנמין
ג'יימס מקארדל – הכומר מארק ברטון
סוסי בייקון – קארי ליידן ג'ו טיפט – ג'ון רוס ניל הוף – האב דן הייסטינגסהפקה
בינואר 2019, דווח כי בראד אינגלסבי, יוצר המיני-סדרה, יהיה אמון על כתיבת כל הפרקים, שיבוימו על ידי הבמאי גאווין אוקונור.
בין המפיקים בפועל נמנו אינגלסבי, אוקונור, קייט וינסלט, פול לי, מארק רויבל וגורדון גריי.
בינואר 2020, הוכרז כי קרייג זובל יחליף את אוקונור כבמאי ויצטרף לצוות ההפקה כמפיק בפועל.
בינואר 2019, הוכרז כי קייט וינסלט לוהקה לתפקיד הראשי במיני-סדרה של רשת "HBO", שהתעתדה להצטלם בפילדלפיה.
בספטמבר 2019, הוכרז על ליהוקם של ג'וליאן ניקולסון, ג'ין סמארט, אנגאורי רייס, אוון פיטרס, קיילי ספאני ודייוויד דנמן.
באוקטובר 2019, הוכרז על ליהוקם של ג'ון דאגלס תומפסון, פטריק מורני, בן מיילס, קייטי קרייסלר, ג'יימס מקארדל, סוסי בייקון, ג'ו טיפט וניל הוף.
בפברואר 2021, הוכרז כי גאי פירס יחליף את מיילס.
באותו חודש הוכרז על ליהוקם של מקנזי לנסינג, קייט ארינגטון, רובי קרוז, ג'יימס איסטר ברדפורד, אליסה דייוויס, אניד גרהם, ג'סטין הארט-דאנקלי, איזי קינג, ג'ק מולהרן, אנתוני נורמן, דרו שיד ומדליין וינשטיין.
צילומי המיני-סדרה החלו בסתיו 2019 בפילדלפיה ובמקומות הסמוכים לה, ובמרץ 2020 נמסר כי הצילומים עדיין בעיצומם, עם תוכניות להמשיך עד אפריל.
עם זאת, הצילומים הושבתו מוקדם מהרגיל בעקבות התפרצות מגפת הקורונה בארצות הברית.
בתחילת ספטמבר 2020 תחנת חדשות מקומית בפילדלפיה דיווחה כי הצילומים אמורים להתחדש בחודש הקרוב.
מכיוון שעלילת המיני-סדרה מתרחשת בגרסה בדיונית של עיירת איסטאון, צ'סטר קאונטי, פנסילבניה, שם נולד יוצר המיני-סדרה, בראד אינגלסבי, התקיימו דיונים אם להשתמש ב"מבטא דלקו", שהוא אנגלית פילדלפית הנפוצה במחוז דלאוור.
וינסלט היא זו שהתעקשה להשתמש במבטא, למרות היותו של המבטא קשה ללמידה במיוחד, מכיוון שהרגישה שהקהילה עצמה היא דמות חשובה בסיפור העלילה, ושהמבטא האותנטי יסייע להדגיש זאת.
וינסלט טענה שהיא התקשתה כל כך ללמוד את המבטא עד שהתחשק לה "להשליך דברים".
העיתונאי אינקו קאנג מ"הוליווד ריפורטר" נתן לה ביקורת חיובית וכינה אותה "לא אחידה, אך מותחת בצורה מופתית".
הסדרה הייתה מועמדת לשבעה פרסי אמי לבידור בפריים טיים, וזכתה בשלושה: קייט וינסלט בתפקיד מר שיהאן בפרס לשחקנית הראשית הטובה ביותר במיני-סדרה או בסרט, אוון פיטרס בתפקיד קולין זייבל בפרס לשחקן המשנה הטוב ביותר במיני-סדרה או בסרט, וג'וליאן ניקולסון בתפקיד לורי רוס בפרס לשחקנית המשנה הטובה ביותר במיני-סדרה או בסרט.
הסוד של סנטה ויטוריה הוא סרט קולנוע אמריקאי משנת 1969 בהפקתו ובבימויו של סטנלי קריימר, עם אנתוני קווין, אנה מניאני, הרדי קרוגר, וירנה ליזי וג'אנקרלו ג'אניני בתפקידים הראשיים.
התסריט מבוסס על רב מכר בשם זה מאת רוברט קריצ'טון משנת 1966.
העלילה היא על תושבי עיירה באיטליה במלחמת העולם השנייה, הכבושה על ידי הגרמנים, שמצליחים להסתיר מיליון בקבוקי יין מהגרמנים שרוצים להחרימם ולמרות הלחץ והאיומים לא מגלים לגרמנים את הסוד של מקום המחבוא של הבקבוקים.
הסרט צולם בעיירה אנטיקולי קורדו במרכז איטליה.
סנטה ויטוריה היא עיירה בת 1200 תושבים המתפרנסים בעיקר מייצור יין.
צעיר בשם פאביו (ג'אנקרלו ג'אניני) מגיע לכיכר המרכזית ומכריז כי בניטו מוסוליני הודח.
התושבים מתחילים לשמוח ולחגוג ובראשם איטלו בומבוליני (אנתוני קווין) שהוא שתיין כרוני ובטלן.
אשתו רוזה (אנה מניאני) חובטת בו קשות ומגרשת אותו מהבית.
בומבוליני עולה על מגדל המים כדי למחוק כתובות בשבח מוסוליני אך הוא שיכור ולא מסוגל לרדת.
כל האנשים מתבוננים ורק פאביו שמחזר אחרי בתו אנג'לה (פטריציה ואטורי), מצליח להוריד אותו לתשואות הקהל.
חברי המועצה שהיו עד אז תומכי מוסוליני מפחדים מזעם ההמון וממנים את בומבוליני לראש המועצה.
בומבוליני מעיין בספר "הנסיך" של מקיאבלי ומחליט להתנהג לפיו.
הוא ממנה חברי מועצה חדשים ואומרי "הן".
לכפר מגיע טופה (סרג'יו פרנצ'י) שערק מצבא מוסוליני.
בומבוליני מביא אותו לביתה של הרוזנת האלמנה והיפה קתרינה (וירנה ליזי) שמטפלת בו ונרקמת ביניהם אהבה.
הגרמנים עומדים להיכנס לעיירה וברור שיחרימו את בקבוקי היין.
בעצתו של טופה ובארגונו של בומבוליני, מתארגנים כל תושבי העיירה בארבע שורות ומעבירים זה לזה בקבוקי יין עד שהבקבוקים מגיעים לאתר הקברות הרומאים העתיקים שם הם מאוחסנים ונבנה קיר שמסתיר אותם.
לגרמנים הם משאירים במקום 300,000 בקבוקים להחרמה.
הגרמנים נכנסים בשיירה שבראש המפקד פון פרום (הרדי קרוגר).
בומבוליני מקבל אותו בהכנעה ומוביל אותו ליקב בו מאוחסנים בקבוקי היין.
מגיע קצין אס אס שמשוכנע שהכפריים מסתירים עוד בקבוקים.
הוא חובט בבומבוליני אך זה לא מסגיר את הסוד.
פון פרום מתחיל במבצע חיפוש נרחב.
בביתה של קתרינה הוא מוצא את טופה ועוצר אותו.
קתרינה היפה מוצאת חן בעיניו והוא מתחיל לחזר אחריה.
הגרמנים מכריזים כי אם לא יגלו התושבים את מקום הבקבוקים, יוצא טופה להורג.
בינתיים מקבלים הגרמנים פקודת נסיגה.
פון פרום מגיע לקתרינה והיא מתמסרת לו בתקווה שלא יוציא את טופה להורג ואכן כך קורה.
למחרת מתכוננים הגרמנים ליציאה ומתרכזים בכיכר.
פון פרום טוען אקדח מכוון לעברו של בומבוליני ודורש מהאנשים לגלות את סוד המחבוא אבל איש לא מגלה לו והגרמנים יוצאים מהעיירה בבושת פנים.
כל התושבים חוגגים ורוקדים ובראשם בומבוליני שהפך מליצן העיירה לראש עיירה נערץ על כולם כולל אשתו רוזה.
שם השחקן/יתשם הדמותהערותאנתוני קוויןאיטלו בומבוליניראש העיירהאנה מניאנירוזה בומבוליניאשתו של איטלופטריציה ואטוריאנג'להבתו של איטלוהרדי קרוגרפון פרוםמפקד גרמניג'אנקרלו ג'אניניפאביווירנה ליזיקתרינהרוזנתסרג'יו פרנצ'יטופהחייל עריק
הסרט היה מועמד לפרס אוסקר לעריכה הטובה ביותר ולפרס אוסקר לפסקול המקורי הטוב ביותר.
אנתוני קווין היה מועמד לפרס גלובוס הזהב לשחקן הטוב ביותר - סרט קומדיה או מוזיקלי.
אנה מניאני הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.
סטנלי קריימר היה מועמד לפרס גלובוס הזהב לבמאי הטוב ביותר - סרט קולנוע.
ארנסט גולד היה מועמד לפרס גלובוס הזהב לפסקול המקורי הטוב ביותר ולפרס גלובוס הזהב לשיר הטוב ביותר.
הסוד בעיניהם (בספרדית: El secreto de sus ojos) הוא סרט דרמת-פשע ארגנטינאי משנת 2009 שנכתב על ידי חואן חוסה קמפנלה.
הסרט מבוסס על הרומן "השאלה בעיניהם" מאת אדוארדו סצ'רי, שגם היה שותף בכתיבת התסריט.
לסרט הפקה משותפת בספרד וארגנטינה.
הסרט קיבל פרסים הן בהוליווד והן בספרד, בדגש על פרס האוסקר לסרט הזר הטוב ביותר בטקס האוסקר ה-82, מה שהפך את ארגנטינה, עם "הסיפור הרשמי" מ-1985, למדינה הראשונה באמריקה הלטינית שזכתה בו פעמיים.
שלושה שבועות לפני כן, הוא קיבל את המקבילה הספרדית עם פרס גויה לסרט הזר הטוב ביותר בשפה הספרדית.
בזמן יציאתו לאקרנים, הוא הפך לסרט השני בעל הרווחים הגבוהים ביותר בהיסטוריה של ארגנטינה, רק על ידי נצארנו קרוז והזאב מ-1975.
הסרט מתרחש בשנת 1974 ומתאר עובד במערכת המשפט והבוס שלו, פקיד עורכי דין, בגילומם של ריקרדו דרין וסולדד וילאמיל, כשהם חוקרים פרשת אונס ורצח, תוך שהם עוקבים אחרי הדמויות 25 שנים מאוחר יותר, כשהם מעלים זיכרונות מקרה וחשיפת הרומן הקבור ביניהם.
להפקה משותפת זו ארגנטינאית/ספרדית, קמפנלה חזר מארצות הברית, שם ביים פרקים של סדרת הטלוויזיה House and Law & Order: Special Victims Unit, לסרט "הסוד בעיניהם".
זה סימן את שיתוף הפעולה הרביעי שלו עם השחקן-חבר ריקרדו דארין, שכיכב בעבר בכל שלושת הסרטים שהופקו בארגנטינה של קמפנלה בתפקיד הראשי.
עם זאת, משתף הפעולה המתמיד אדוארדו בלנקו אינו מופיע בסרט; את החלק של החבר של דמותו של דארין מגלם במקום הקומיקאי גיז'רמו פרנצ'לה.
בנוסף להצגת האווירה המתאימה לארגנטינה באמצע שנות ה-70, היא מציגה הישג טכני אדיר ביצירת צילום מתמשך באורך חמש דקות (שעוצב על ידי מפקח האפקטים החזותיים רודריגו ס.
טומאסו), המקיף אצטדיון שלם במהלך משחק כדורגל בשידור חי.
הסצנה צולמה באצטדיון של מועדון הכדורגל Huracán, ולקחה שלושה חודשים של טרום-הפקה, שלושה ימי צילום ותשעה חודשים של פוסט-פרודקשן.
מאתיים ניצבים השתתפו בשוט, ואפקטים חזותיים יצרו אצטדיון מלא עם כמעט חמישים אלף אוהדים.
הסוד בעיניהם זכה לביקורות חיוביות מאוד ממבקרים, לא רק בארגנטינה, אלא גם מחוץ למדינה.
הוא מחזיק בדירוג אישור של 89% ב-Rotten Tomatoes, בהתבסס על 140 ביקורות, ודירוג ממוצע של 7.72/10. הקונצנזוס הביקורתי של האתר הוא: "בלתי צפוי ועתיר סמליות, תעלומת הרצח הארגנטינאית הזו עומדת באוסקר שלה עם עלילה סוחפת, הבימוי הבטוח של חואן ז'וזה קמפנלה, וביצועים מהפנטים מהקאסט שלו." באתר Metacritic שהוא מחזיק בו.
ציון של 80 מתוך 100, מבוסס על 36 ביקורות ביקורתיות, המצביע על "ביקורות חיוביות בדרך כלל".
הסרט זכה גם לדירוג כולל של 8.1 מתוך 10 באתר imdb על בסיס מעל 200 אלף דירוגים.
הפיכה צבאית ב-1976 הביאה את מה שמכונה "המלחמה המלוכלכת", אשר נרשמה בדמותו של איזידורו גומז והגנתו על ידי הממשלה בשל עבודתו בסיוע לאותו ממשל ולמערכת המשפט שלו למצוא (ולאחר מכן להרוג) שמאל.
פעילי אגף וחמושים או אנשי גרילה.
ההערכה היא שכ-10,000 מהנעלמים היו לוחמי גרילה של המונטונרוס (MPM), ארגון הגרילה הוותיק ביותר, שהחל לפעול ב-1970, וצבא המהפכה העממית (ERP).
למרות שבתקופה הייתה מעורבת אלימות שמאלנית, בעיקר מצד מונטונרוס, רוב הקורבנות היו לא חמושים לא-לוחמים, ואנשי הגרילה הושמדו עד 1979, בעוד שהדיקטטורה ביצעה את פשעיה עד יציאה מהשלטון.
לאחר התבוסה במלחמת פוקלנד, החונטה קראה לבחירות בשנת 1983. הוועדה הלאומית להעלמת אנשים העריכה במקור שכ-13,000 אנשים נעלמו.
ההערכות הנוכחיות למספר האנשים שנהרגו או נעלמו נעות בין 9,089 ליותר מ-30,000; הצבא עצמו דיווח על הרג של 22,000 בני אדם בהודעה משנת 1978 למודיעין הצ'יליאני, והאמהות והסבתות של הצבא.
פלאזה דה מאיו, שהם ארגוני זכויות האדם החשובים ביותר בארגנטינה, תמיד טענו במשותף שמספר הנעלמים הוא חד משמעית 30,000.
מאז 1983 שומרת ארגנטינה על הדמוקרטיה כשיטה השלטת שלה: באותה שנה נבחר ראול אלפונסין לנשיא ועד מהרה התבטא נגד השימוש של החונטה הארגנטינאית בעינויים ובחוליות מוות שהרחיקו את "הנעלמים" והרגו אותם, והסתירו את גופותיהם במקומות לא ידועים.
הסוד האיטלקי שלי: הגיבורים הנשכחים הוא סרט תיעודי משנת 2014, שכתב וביים אורן יעקובי, המספר את סיפור ההצלה של אלפי יהודי איטליה במהלך מלחמת העולם השנייה על ידי איטלקים רגילים ומפורסמים, ביניהם רוכב האופניים האלוף ג'ינו ברטלי.
הסרט הוצג בבכורה בארצות הברית בפסטיבל הסרטים הבינלאומי של המפטון באוקטובר 2014, והוצג לראשונה בבתי הקולנוע בלוס אנג'לס ובניו יורק במרץ 2015.
הסרט מספר את סיפורם של ניצולים יהודים שחוזרים לאיטליה לאחר שניצלו מהתופת כדי לחוות מחדש חוויות מהמלחמה: מוסתרים באימה, בורחים בייאוש, נפרדים מיקיריהם, נפרדים מהקרובים להם מבלי לדעת שהם הולכים למות."
הוא כולל שחזורים דרמטיים בנוסף לראיונות עם ניצולים וקרובי משפחה של המצילים.
הוא מתאר כיצד איטלקים רבים, כולל כמרים קתולים, סיכנו את חייהם כדי להסתיר יהודים מהחיילים הנאצים לאחר הכיבוש הגרמני של איטליה ב-1943. ביניהם היה ג'ינו ברטלי, שאת דבריו קורא השחקן רוברט לוג'יה .
ברטלי מוצג בצילומי ארכיון ובשחזורים, ובנו אנדריאה מתראיין.
הדיקטטור האיטלקי בניטו מוסוליני ראה ברוכב האופניים האלוף חלק מהערכים הפשיסטים האיטלקים, שהוכיח שהאיטלקים היו חלק מ"מרוץ המאסטר (הגזע העליון) ".
אבל ברטלי דחה את הפשיזם והתנגד למדיניותו האנטישמית.
במהלך המלחמה נסע ברחבי איטליה על אופניו תוך שהוא מעמיד פנים שהוא מתאמן לתחרויות, ומסר מסמכים ליהודים שהסתתרו.
הוא עשה זאת בהוראת אליה דלה קוסטה, הארכיבישוף של פירנצה שבה התגורר.
ברטלי מעולם לא דיבר על מעלליו במלחמה לאחר המלחמה, אפילו לא בפני משפחתו, ורק עשה זאת בשלב מאוחר בחייו.
ברטלי סיכן את חייו ואת חיי משפחתו בפעילותו.
בשנת 2013 הוכר ברטלי כחסיד אומות העולם על ידי יד ושם על מאמציו להציל ולסייע ליהודים במלחמת העולם השנייה .
הסרט מציג ראיון עם ג'ורג'יו גולדנברג, שמשפחתו הוסתרה על ידי ברטלי במהלך המלחמה.
הוא גם מתאר את גבורתו של ד"ר ג'ובאני בורומאו, מנהל בית החולים הקתולי "Fatebenefratelli" הממוקם באי טיבר ברומא, שהקים מחלקה מיוחדת להסתרתם של היהודים הנמלטים.
בורומאו קיבל את היהודים הנמלטים והכריז כי מטופלים חדשים אלו אובחנו במחלה מידבקת וסופנית בשם תסמונת קיי.
בין הניצולים המופיעים בסרט, אישה בשם שרלוט האופטמן, כיום בשנות השמונים לחייה, אשר בילדותה ניצלה מהנאצים יחד עם הוריה בקלבריה, ונציה, ולאחר מכן במארקה, שם כפר שלם קשר קשר לאכסן אותם.
למרות הסכנה הנשקפת מהחיילים הגרמנים.
כ-80 אחוז מהיהודים באיטליה שרדו במהלך מלחמת העולם השנייה בגלל המצילים האיטלקים.
ברטלי לבדו הציל מאות אם לא אלפי יהודים ופרטיזנים אנטי-פשיסטים.
מבקר הקולנוע של ההוליווד ריפורטר כינה את הסרט "מרומם ומרגש" ו"תוספת חשובה לקאנון ההולך וגדל של סרטים דוקומנטריים בנושאי שואה".
בביקורת שהופיעה בלוס אנג'לס טיימס נכתב שהוא "משכנע עם שם לא מתאים" וכי "הסרט המעוצב בקפידה משלב במיומנות קטעי ארכיון עם שחזורים דרמטיים וראיונות עם בני משפחה ששרדו המאירים את הסרט".
עוד כתב המבקר כי הביצוע של לוג'יה למילותיו של ברטלי "נמסר בצורה מסיחת דעת" וכי "היה יעיל יותר פשוט לתת למעשי הגבורה שלו לדבר בעד עצמם".
הסודות של סאלפר ספרינגס היא סדרת טלוויזיה אמריקאית של מותחן מסתורין במסעות בזמן, שהוצגה לראשונה בערוץ דיסני ב-15 בינואר 2021. נוצרה על ידי הסופרת טרייסי תומסון המשמשת גם כמפיקה בפועל עם צ'ארלס פראט ג'וניור ומתרחשת בעיירה הבדיונית סולפור ספרינגס בלואיזיאנה.
הסדרה חודשה לעונה שלישית ב-7 בפברואר 2022, שהוצגה לראשונה ב-24 במרץ 2023.
בישראל העונה הראשונה של הסדרה עלתה לכבוד ההשקה של שירות הסטרימינג "דיסני+".
ב-30 בינואר 2024, הודיעו שהסדרה בוטלה אחרי 3 עונות.
גריפין קמפבל ומשפחתו עוברים להתגורר במלון נטוש בתקווה להחזיר לו את תהילת העבר כיעד חופשה פופולרי.
גריפין וחברתו הראפר מגלים שהמלון שבו משפחתו עברה לגור רדוף על-ידי רוחה של נערה שנעלמה לפני עשרות שנים.
יחד, הם מגלים שער סודי שמאפשר להם לחזור בזמן ולהגיע למקום שבו יחשפו את המפתח לפתרון התעלומה אשר ייתכן ומסתתרת במשפחתו של גריפין עצמו.
גריפין קמפבל (פרסטון אוליבר) – הגיבור.
ילד צעיר שמשפחתו עוברת משיקגו למלון טרמונט שכביכול רדוף על ידי סוואנה דילון.
הארפר מארי דאן (קיילי קוראן) – חברתו הטובה החדשה של גריפין שמתרגשת לדעת אם השמועות על סוואנה נכונות ולעזור לגריפין לגלות ובעונה 2 היא מגלמת את סבתא רבתא שלה, דייזי.
סוואנה דילון (אל גרהאם) – הילדה שנעלמה באופן מסתורי שלושים שנה לפני תחילת הסדרה.
זואי קמפבל (מדלן מקגרו) – אחותו הצעירה של גריפין והתאומה של וויאט.
וויאט קמפבל (לנדון גורדון) – אחיו הצעיר של גריפין והתאום של זואי.
שרה קמפבל (קלי פריי) – אמו של גריפין שיודעת כמה קשה המהלך שלהם על המשפחה.
בנט "בן" קמפבל ג'וניור (ג'וש בראט) – אביו של גריפין שמסתיר סוד ממשפחתו.
ג'סיקה "ג'ס" דאן (דיאנדרה לייל) – אמה של הארפר.
הפרויקט, שכותרתו במקור היה סאלפר ספרינגס, פותח כפיילוט עבור ערוץ דיסני; מאוחר יותר היא הוצגה לדיסני+, שם היא קיבלה סדרת שחקנים מותנית.
הסדרה נכנסה להפקה קדם, אך תהליך הליהוק לא צלח ודיסני+ העבירו את הסדרה הלאה.